b'\n_START_ARTICLE_\nEstilong APA\n_START_PARAGRAPH_\nAng estilong APA (mula sa American Psychological Association o APA) ay isang malawakang tinatanggap na estilo ng dokumentasyon.  Inilalahad nito ang mga pangalan at pagkakasunud-sunod ng mga ulong-pamagat, pamamaraan, at pagkakaayos ng mga sangguniang tulad ng sitasyon at bibliograpiya, at pagkakaayos ng mga tabla, bilang, talababa at apendiks, maging ang iba pang mga kasangkapang-katangian ng mga sulatin o manuskrito.  Ginagamit ng estilong APA ang pananangguning Harvard, na kilala rin bilang pamamaraang may-akda-at-petsa ng mga sitasyon at mga pananangguning parentetikal, na nakasusi o nakaakibat sa isang sumusunod na tala ng mga "Pinagkunan" o "Pinagbatayan".  Nagbibigay ng payak na mga panuntunang gabay ang Publication Manual (Publikasyong Gabay o Publikasyong Manwal) ng APA para sa pagdodokumento  mga batayang nakalimbag.'